บริเวณแยกนพวงศ์ตรงข้ามโรงเรียนเทพศิรินทร์ค่ะ ถ้ามาจากโรงพยาบาลหัวเฉียวแล้วขับเรียบริมคลองเพื่อจะเลี้ยวซ้ายไปฝั่งหัวลำโพง ปัจจุบันป้ายเลี้ยวซ้ายผ่านตลอดได้ถูกยกเลิกไปสักพักแล้ว มีการติดตั้งไฟจราจรเพิ่มไฟเขียวจึงเลี้ยวซ้ายได้ รถควรต้องหยุดรอสัญญาณไฟเพื่อเลี้ยวซ้าย ไม่ใช่เลี้ยวซ้ายผ่านตลอดตามความเคยชิน

ดิฉันใช้เส้นทางนี้ทุกวันเพื่อขับรถไปทำงานและถูกบีบแตรไล่จากรถคันหลังแทบทุกครั้ง แม้แต่มอเตอร์ไซค์ก็พูดตะโกนให้ดิฉันขับไปเลย เช้านี้ก็ถูกบีบแตรไล่อีก ดิฉันไม่ยอมไปและลดกระจกชี้ไฟสัญญาณให้พวกเค้าดู พอไฟเขียวพวกเค้าถึงเข้าใจว่ามีไฟเขียวเลี้ยวซ้าย

รบกวนสจส.เขตป้อมปราบช่วยกรุณาติดป้าย “เลี้ยวซ้ายหยุดรอสัญญาณไฟ” ให้ชัดเจนที่แยกนี้ด้วยค่ะ ใกล้เปิดเทอมแล้วช่วงเช้าน้องๆนักเรียนเทพศิรินทร์ก็ข้ามทางม้าลายตรงนี้กันเยอะ ถ้ามีป้ายหยุดก็จะปลอดภัยกับน้องๆรวมถึงคนขับรถเองด้วย หวังว่าทางกทม.และเขตป้อมปราบจะช่วยดำเนินการให้โดยเร็วนะคะ ดิฉันจะยังคงหยุดรอสัญญาณไฟต่อไปแม้จะถูกบีบแตรไล่ค่ะ